
ПРАВИЛНИК

за

устройството, дейността и вътрешния ред

на

"Многопрофилна болница за активно лечение-Бургас" АД гр.Бургас /”МБАЛ-Бургас”АД/

ГЛАВА ПЪРВА.

ОБЩИ ПОЛОЖЕНИЯ.

Чл. 1. Този Правилник урежда:

Устройството, дейността и вътрешния ред на "МБАЛ-БУРГАС" АД като лечебно заведение за болнична помощ, както и взаимоотношенията   с физически и юридически лица.

ГЛАВА ВТОРА.

УПРАВЛЕНИЕ.

Чл.2. (1)"МБАЛ-БУРГАС" АД е правоприемник на Районна болница – гр.Бургас  в резултат на преобразуването на последната в търговско дружество на основание  чл.101 ал.1 и 5 във вр. с чл. 104 и чл. 38 от  Закона за лечебните заведения  и издадените: 

- Заповед N РД -19-14/18.08.2000г. на Министъра на здравеопазването; 

- Решение N 2300/ 24.08.2000г. на Бургаски окръжен съд по фирмено дело 2300/2000г.

(2) Седалището и адресът на управление на е гр.Бургас, бул. „Стефан Стамболов” № 73.

(3) Предметът на дейност на "МБАЛ-БУРГАС" АД е: 

Осъществяване на болнична помощ:

- в съответствие с утвърдените по реда на чл. 6, ал. 1 от Закона за лечебните заведения медицински стандарти и правилата за добра медицинска практика;

- при осигуреност на лечебното заведение с медицински специалисти на основен трудов договор;

- при наличие на определените в медицинските стандарти и  технически изправна медицинска апаратура и техника на територията на съответното лечебно заведение;

- при осигурено непрекъснато 24-часово изпълнение на лечебната дейност по медицинските специалности, посочени в разрешението, включително и на медицинска помощ при спешни състояния;

- при спазване правата на пациентите  на свободен достъп до медицинска помощ, оказвана от лечебните заведения за болнична помощ, и на свободен избор на болница при спазване изискванията на Закона за здравето, Закона за здравното осигуряване и Наредбата за осъществяване правото на достъп до медицинска помощ, приета с Постановление № 119 на Министерския съвет от 2006 г. (обн., ДВ, бр. 45 от 2006 г.).

(4) "МБАЛ-БУРГАС" АД не може да извършва търговски сделки освен за нуждите на осъществяваните от нея медицински дейности и за обслужване на пациентите.

(5) "МБАЛ-БУРГАС" АД осъществява дейността си при спазване на стандартите за качество на оказваната медицинска помощ и осигуряване защита на правата на пациента.

 (6) В болницата не може:
1. Да се извършват лечебни дейности, които не влизат или не са във връзка с посочения предмет на дейност.
2. Да се извършват диагностични, лечебни методи, средства и процедури, които не са утвърдени от медицинската наука или противоречат на правилата за добра клинична практика.

3. Да  се откаже  спешна медицинска помощ на лица, потърсили такава в лечебното заведение, когато са в състояние пряко застрашаващо живота им. В тези случаи медицинските специалисти оказват спешна медицинска помощ по вид и обем, който да поддържа жизнените функции до пристигане на екипите за спешна медицинска помощ.

4. Да се предписват и прилагат вещества и дроги в дози и продължителност на прием, водещи до възникването на наркомани.

5. Да се предписват или прилагат на активно спортуващи допингови средства.

6. Да се предписват или прилагат неригистрирани за внос и употреба в България лекарствени средства, извън случаите посочени в закон.
7. Да се лекуват лица със заболяване, които съгласно Закона за лечебните заведения и Закона за здравето, подлежат на задължително изолиране в специализирани структури на друг вид  лечебни  заведения;
Чл.З. Органи на дружеството са: 
· Общо събрание на акционерите.
· Съвет на директорите. 

Чл.4. Всички отношения на дружеството, произтичащи от  регистрацията му по Търговския закон, се визират в неговия Устав. 

Чл.5. Изпълнителния директор  на "МБАЛ-Бургас" АД:

1. Управлява лечебното заведение в рамките на правомощията му по закон, съгласно закона, Устава на "МБАЛ-БУРГАС" АД и решенията на Съвета на директорите на "МБАЛ-БУРГАС" АД;
2.     Представлява дружеството пред трети лица. 
3.      Е работодател на всички работещи в лечебното заведение, 
4. Изготвя и представя план за дейността на лечебното заведение и неговата икономическа ефективност за една финансова година пред Съвета на директорите;
5. Извършва структурни и организационни промени в лечебното заведение в изпълнение на решенията на Съвета на директорите;
6. Възлага на началниците на отделенията и лабораториите изпълнението на финансовия и медицинския план на техните структури за определен период;
7.     Свиква медицинските съвети към лечебното заведение;
8. Предоставя при поискване информация за медицинските дейности, разходваните ресурси за тяхното производство и анализ на ефективността на лечебното заведение пред Съвета на директорите и Общото събрание на акционерите на "МБАЛ-Бургас" АД , на финансиращия орган и на Министерството на здравеопазването;
9. Обсъжда с представители на синдикатите в лечебното заведение въпроси, свързани с работното време, условията и охраната на труда, трудовите възнаграждения и социалната защита в трудово-правните взаимоотношения.

Чл. 6. Със заповед на Изпълнителния директор на "МБАЛ-БУРГАС" АД се създават:
1. Медицински съвет;

2. Лечебно-контролна комисия;

3. Комисия по вътреболнични инфекции;

4. Съвет по здравни грижи;

5. Комисия за кръв и кръвни биопродукти;

6. Комисия по лекарствена политика;

7. Комисия за установяване на мозъчна смърт;

8. Комисия по етика;

9. Комисия по Наредба № 2 за условията и реда за лечение с неразрешени за употреба в Р България лекарствени продукти.

Чл. 7. Заместник директор:

1. Организира и координира лечебно-диагностичния процес в Лечебното заведение.

2. Организира и координира връзките на Лечебното заведение с други Лечебни заведения в региона и страната с оглед оптимизиране на лечебно-диагностичния процес.

3. Координира връзките на Лечебното заведение с РЗОК и осигурителните фондове.

4. Участва в Медицински съвет.

5. Участва в Комисиите назначени със заповед на Изпълнителния директор.

6. Председателства ЛКК.

7. Със заповед на Изпълнителния директор го замества при негово отсъствие.

8. Предлага на Изпълнителния директор промяна в организацията и щата на отделенията и структурите на Лечебното заведение.

Чл. 8. Главната медицинска сестра е с образователно-квалификационна степен "бакалавър" по здравни грижи.

 Главната медицинска сестра:

1.Организира, координира и отговаря за качеството на здравните грижи;

2.Отговаря за хигиенното състояние на лечебното заведение, за дезинфекцията, дезинсекцията и дератизацията;

3.Представя на Изпълнителния директор анализ и информация за състоянието на здравните грижи в лечебното заведение;

4.Планира и организира следдипломното обучение на медицинските специалисти в лечебното заведение с образователна степен, по-ниска от "магистър";

5.Свиква съвета по здравни грижи.

Чл. 9. Началникът на отделение и лаборатория:

1.Предлага и дава съгласие за назначаването и освобождаването на кадрите в повереното му звено;

2.Планира, организира, контролира и отговаря за цялостната медицинска дейност в структурата, която ръководи;

3.Отговаря за икономическата ефективност на отделението/лабораторията;

4.Отговаря за информационната дейност на отделението/лабораторията;

5.Планира и организира съгласувано с ръководителите на съответните катедри на висшите медицински училища дейностите по учебния процес на студенти и следдипломното обучение на медицинските специалисти в звеното, което ръководи;

6.Създава условия за изпълнение на научни програми на лечебното заведение в отделението/лаобраторията, което ръководи;

7.Отчита своята дейност пред Изпълнителния директор.

ГЛАВА ТРЕТА.

УСТРОЙСТВО И ДЕЙНОСТ НА ЛЕЧЕБНОТО ЗАВЕДЕНИЕ.

Общи изисквания.

Чл.10. Болницата представлява самостоятелен юридически, структурно и функционално обособен комплекс с развита инфраструктура, инженерни, транспортни и комунални съоръжения и прилежащи терени. 

Чл.11. Местоположението 
на болницата, конструктивната й характеристика, комуникациите, водоснабдяването, пречиствателните устройства и произтичащото от предмета на дейност оборудване и инсталационни съоръжения отговарят на Закона за устройство на територията, действащите в страната здравни норми и изисквания. 

Чл.12. Сградният фонд се състои от шест блока.

Чл.l3. (1) Управлението на структурите, осъществяващи медицински дейности в болницата, се извършва от зам.директорите, началник на отделение, главна и старша медицински сестри. 

(2) Трудовите договори с началника на отделението и главната медицинска сестра се сключват от ръководителя на лечебното заведение за срок до 3 години след конкурс по Кодекса на труда.

Чл.14. (1) Административни, стопански и обслужващи отдели в болницата са всички, които не участват пряко в диагностично-лечебната дейност. 

(2) Стопанските и обслужващи дейности или част от тях могат да се възлагат чрез договори за поръчка на външни лица.

Чл.15. На територията на болницата могат да се упражняват медицински и други дейности за обслужване на пациентите съгласно чл.З, ал. 4 от ЗЛЗ.

Чл.16. (1) Отделението е болнична структура по определена медицинска специалност, ръководено от лекар с призната специалност по профила на отделението, в което се извършва диагностично-лечебна дейност. В отделението може да се провежда следдипломно обучение на специализанти или продължителна квалификация.

Чл.17. (1) Структурата на "МБАЛ-Бургас" АД се определя от Съвета на директорите по предложение на Изпълнителния директор. 

(2) Изпълнителния директор при нужда извършва промени/трансформации на длъжности в рамките на утвърдената структура и численост на лечебното заведение. 

(3) Структурата и числения състав на болницата са в съответствие със  ЗЛЗ и специалните нормативни изисквания.

Чл. 18.  "МБАЛ-БУРГАС" АД  извършва дейност по следните медицински специалности:
1. Вътрешни болести

2. Клинична хематология

3. Кардиология

4. Нефрология

5. Ендокринология и болести на обмяната

6. Гастроентерология

7. Ревматология

8. Педиатрия
9. Нервни болести

10. Инфекциозни болести

11. Спешна медицина

12. Физикална и рехабилитационна медицина

13. Хирургия

14. Детска хирургия

15. Съдова хирургия

16. Ортопедия и травматология 

17. Неврохирургия

18. Урология

19. УНГБ

20. Очни болести

21. Анестезиология и интензивно лечение

22. Акушерство и гинекология

23. Неонатология.

24. Клинична лаборатория

25. Микробиология

26. Образна диагностика 

27. Трансфузионна хематология

28. Клинична патология

29. Съдебна медицина

Чл. 19. "МБАЛ-БУРГ АС" АД е лечебно заведение за болнична помощ, в което се осъществяват следните дейности: 

1. Диагностика и лечение на заболявания, когато лечебната цел не може да се постигне в условията на извънболнична помощ;

2. Родилна помощ;

3. Рехабилитация;

4. Диагностика и консултации, поискани от лекар или лекар по дентална медицина от други лечебни заведения;

5. Дейности по трансплантация:

5.а. вземане и експертиза на органи /откриване, установяване и поддържане на жизнените функции на потенциален донор с мозъчна смърт при налична сърдечна дейност/ и предоставянето им за трансплантация;
     6.  Вземане, съхраняване, снабдяване с кръв и кръвни съставки, трансфузионен надзор;

     7.  Диспансеризация;

     8.  Клинични изпитвания на лекарствени продукти и медицински изделия, съгласно действащото в страната законодателство;

   9  Учебна и научна дейност;

   10. Асистирана репродукция, осигуряване, използване на човешки яйцеклетки, сперматозоиди, зиготи и предимплантационни ембриони. Съхранение на сперматозоиди, яйцеклетки, зиготи и предимплантационни ембриони.

Чл. 20. Болницата осъществява дейностите и произтичащите функции самостоятелно и/или в сътрудничество с други лечебни заведения за предоставяне на медицински специалисти, медицински услуги и други спомагателни дейности въз основа на сключени договори.

Чл. 21.(1) Болницата осъществява лечебната си дейност според правилата за добра медицинска практика, медицинските стандарти,  стандартите за качество на оказваната медицинска помощ, при спазване на професионалната тайна, медицинската етика и осигуряване защита на правата на пациента. 

           (2) Болницата осигуря не по-малко от 10 на сто от общия брой болнични легла за активно лечение във всяко болнично отделение, за прием на пациенти в спешно състояние, като за целта поддържат актуална информация за свободните болнични легла по видове и я предоставят ежедневно на РЗИ - Бургас.

         (3) Болницата може да променя броя на разкритите болнични легла в отделенията си с легла веднъж годишно в периода от 1 до 31 януари с изключение на случаите на разкриване на нови медицински дейности по смисъла на § 1 от допълнителната разпоредба на Закона за лечебните заведения.

           (4) Болницата може  да увеличава временно броя на болничните легла в отделенията си при възникване на бедствие и при обявяване на извънредна епидемична обстановка. 

           (5) Болницата може да намалява временно броя на болничните легла в отделенията си в случаите на внезапно настъпили обстоятелства, свързани с невъзможност за осигуряване на необходимия медицински или друг персонал, оборудване или инфраструктура. 

Чл. 22.  Болницата се състои от следните функционално обособени структурни блокове:
Консултативно-диагностичния блок се включват:

I. Консултативни кабинети по специалностите;

1.  Вътрешни болести

2.  Кардиология

3.  Нефрология

4.  Ортопедия и травматология 

5.   Хирургия

6.   Съдова хирургия

7.   Детска хирургия

8.   Педиатрия

9.   Нервни болести

10. Ендокринология и болести на обмяната

11. Гастроентерология

12. Клинична хематология

13. Ревматология

14. Неврохирургия

15. Урология

16. УНГ

17. Очни болести

18. Акушерство и гинекология

II. Медико-диагностични лаборатории;

1. Клинична лаборатория.

2. Лаборатория по Микробиология.

III. Отделения без легла;

1. Отделение  по Трансфузионна хематология.

2. Отделение по Клинична патология.

3. Отделение по съдебна медицина.

4.   Отделение по Образна диагностика:

- кабинети рентгенографии;

- кабинети рентгеноскопии;

- кабинети УЗД;

- КАТ ;

- ЯМР.

Стационарният блок включва:

І. Отделения с легла:

1. Отделение по вътрешни болести / в което ще се извършват медицински дейности по клинична специалност „клинична хематология”/ – 25 легла, в т.ч. 8 хематологични и 4 места за краткотраен престой.
2. Отделение по ендокринология  и болести на обмяната – 20 легла и 3 места за краткотраен престой.
3. Отделение по нефрология– 20 легла и 5 места за краткотраен престой.
4. Отделение по гастроентерология – 20 легла и 5 места за краткотраен престой.
5. Отделение по кардиология – 22 легла, от които:

- 17 легла за активно лечение, в това число 6 легла  интензивни грижи;


-  5 легла за продължително лечение;
6. Отделение по ревматология – 15 легла.

7. Първо отделение по хирургия /в което ще се извършват медицински дейности по клинична специалност „детска хирургия”/ – 27 легла, от които:


- 24 легла за активно лечение , в това число 5 легла детска хирургия; 


- 3 легла за продължително лечение;
и 6 места за краткотраен престой.

8. Второ отделение по хирургия – 30 легла, от които:

-  27 легла за активно лечение; 


-  3 легла за продължително лечение;
и 6 места за краткотраен престой за извършване на диагностични и лечебни дейности по амбулаторни процедури.
9. Отделение по съдова хирургия – 16 легла, в т.ч. за работа с НЗОК-15 и 3 места за краткотраен престой.
10. Отделение по ортопедия и травматология – 33 легла, от които:

- 30 легла за активно лечение;


-  3 легла за продължително лечение;
и 5 места за краткотраен престой.

11. Отделение по неврохирургия – 15 легла.

12. Отделение по урология – 10 легла и 6 места за краткотраен престой.
13. Отделение по ушно-носно-гърлени болести – 10 легла и 5 места за краткотраен престой.
14. Отделение очни болести  – 10 легла и 6 места за краткотраен престой.
15. Отделение анестезиология и интензивно лечение – 20 легла за интензивно лечение и 5 места за краткотраен престой за извършване на диагностични и лечебни дейности по амбулаторни процедури.
16.  Първо отделение по педиатрия – 25 легла /в т.ч. 4 легла  интензивни грижи/ и 2 места за краткотраен престой.

17. Второ отделение по педиатрия– 25 легла /в т.ч. 2 легла  интензивни грижи/ и 2 места за краткотраен престой.
18. Отделение по нервни болести – 42 легла от които:

-  37 легла за активно лечение, в това число 7 легла  интензивни грижи;


-  5 легла за продължително лечение ;
19. Отделение по инфекциозни болести – 30 легла.

20. Отделение по неонатология – 30 легла /в т.ч. 10 легла за интензивно лечение/.

21. Отделение по гинекология – 15 легла /в т.ч. 5 легла за рискова бременност/.

22. Родилно отделение – 30 легла, с дейност „Асистирана репродукция и осигуряване, използване и съхраняване на човешки яйцеклетки, сперматозоиди и зиготи”.

23.  Отделение по физикална и рехабилитационна медицина – 15 легла;
24. Отделение за продължително лечение по вътрешни болести и нервни болести – 15 легла.
25.  Отделение по спешна медицина с легла за диагностично изясняване до 24 часа

· Шокова зала.

· Зала за диагностично уточняване и наблюдение – разкрита към терапевтичния кабинет.
Общо брой болнични легла за стационарно лечение
 - 520, от които 471 легла за активно и интензивно лечение, 15 легла за рехабилитация, 34 легла за продължително лечение и 63 места за краткотраен престой.

ІІ. Отделения без легла:

1. Отделение по хемодиализа – 29 диализни поста.

Операционните зали са обособени в Операционен блок  – 13 зали в т.ч.:
7 зали – за отделенията по хирургия, съдова хирургия, ортопедия и травматология, урология и неврохирургия .

1 зала  - за отделна операционна на отделението по очни болести. 

1 зала -  отделно за ушно-носно-гърлени болести.

1 зала – отделно за родилно отделение.

1 зала – отделно за отделението по гинекология.

1 зала - за горна и долна гастроинтестинална ендоскопия.

1 зала – за ендоскопски операции в отделението по урология.

Административно-стопанският блок се състои от административни, стопански и обслужващи звена.

1.
Финансово-счетоводен отдел. 

2.
Административен персонал: 

· Инспектор гражданска защита

· Деловодство

· Архив

· Отдел човешки ресурси

3.
Отдел „Правен”.

4.
Отдел „Информационно осигуряване”.

5.
„Технически отдел”:

· Автотранспорт

· Ел. и механични инсталации

· Строителство, ремонт и поддръжка

6. 
Звено за централно снабдяване със стерилни материали /ЗЦССМ/

Болнична аптека. 

Други  - ТЕЛК – 3 състава.

Чл. 23. (1) Отделение  по спешна медицина в болницата е специализирана структура, в която се извършват диагностично-лечебни дейности при пациенти със спешно състояние.

  (2) Екипът в отделението по спешна медицина се състои от лекари, медицински сестри и помощен персонал.

(3) Организацията на дейността на отделението по спешна медицина се определя с нормите на Правилника за дейността и вътрешния ред на отделението по спешна медицина. 

Чл.24. За дейността на отделението по хемодиализа се прилагат разпоредбите на раздел трети от Правилника за устройството и дейността на диализните центрове.

ГЛАВА ЧЕТВЪРТА.

ОСНОВНИ ДЕЙНОСТИ  НА "МБАЛ-БУРГАС" АД.
РАЗДЕЛ I.

Организация на дейностите по приема на пациенти.

Чл.25. (1) Пациент е всяко лице, което е потърсило или на което се оказва медицинска  помощ.

(2) Оценката на здравното състояние на пациента не може да се основава на раса, пол, възраст, етническа принадлежност, произход, религия, образование, културно равнище, убеждения, политическа принадлежност, сексуална ориентация, лично и обществено положение или имуществено състояние.

(3) Пациентите имат право на свободен достъп до болницата по реда на Наредбата за осъществяване правото на достъп до медицинска помощ, приета с Постановление № 119 на Министерския съвет от 22 май 2006 г., обн., ДВ, бр. 45 от 2 юни 2006 г., в сила от 2 юни 2006 г.

Чл.26.(1) Всеки пациент има право: 

1.Зачитане на гражданските, политическите, икономическите, социалните, културните и религиозните му права;

2.Грижи от общността, в която живее, като  получава съдействие за поддържане на контакти с близките му по време на болничния престой;

3.Достъпна и качествена здравна помощ;

4.Повече от едно медицинско становище относно диагнозата, лечението и прогнозата на заболяването;

5.Защита на данните, отнасящи се до неговото здравословно състояние;

6.Запознаване на достъпен език с неговите права и задължения;

7.Ясна и достъпна информация за здравословното му състояние и методите за евентуалното му лечение.

(2) При хоспитализация пациентът има право:

1.Да бъде посещаван от личния си лекар и от специалиста, издал направлението за хоспитализация;

2.Да приема или да отказва посетители;

3.Да ползва услугите на психотерапевт, юрист и свещенослужител;

4.Да получи информация за цената на всяка една медицинска услуга, манипулация, лечение и лекарствените препарати в болничната помощ;

5.Да носи свои лични вещи, принадлежности и прибори;

6.Да получи пълно болнично обслужване и зачитане на човешкото си достойнство;

7.Да приема или отхвърля предложеното му лечение и грижите на лекуващия лекар, освен в случаите, в които законът забранява това.

Чл. 27. (1) Приемът в болница се осъществява в консултативно-диагностичния блок чрез консултативните кабинети или чрез спешното отделение, където:

1.се извършват диагностични и лечебни дейности, включително при спешни състояния;

2. въз основа на преценка, основаваща се на оценка на необходимостта от диагностика и лечение в болнични условия и медицински обоснования срок за провеждане на тези дейности, се пристъпва към:

а) незабавен прием на пациента в стационарните звена;

б) планиране на датата на приема на пациента чрез включването му в листа за планов прием в случаите, когато това не създава риск от влошаване на състоянието му и не нарушава качеството му на живот;

в) организиране на подходящ междуболничен транспорт на спешен пациент в друго лечебно заведение, което може да осигури необходимия обем спешна медицинска помощ; 

г) насочване към друго лечебно заведение за болнична помощ в случаите, когато на пациента са необходими диагностично-лечебни дейности, за които болницата няма разрешение за осъществяване на лечебна дейност;

д) установяване на липса на необходимост от диагностика и лечение в болнични условия по отношение на пациента;

3. се попълва необходимата медицинска документация;

4. се извършва пълна или частична санитарна обработка на пациента.


(2) Отказът на пациента да бъде приет в лечебното заведение след информирането му от специалист за нуждата от това, включването му в листа за планов прием или отказът му да бъде включен в нея се документират задължително писмено срещу подпис или друг инициализиращ знак на пациента в лист за преглед на пациента в консултативно-диагностичния блок/в спешното отделение съгласно образеца по приложение № 2а. Отказът на пациента от продължаване на започналия престой в лечебното заведение се изготвя по образеца по приложение № 3 от НАРЕДБА № 49 от 18.10.2010 г. за основните изисквания, на които трябва да отговарят устройство, дейността и вътрешният ред на лечебните заведения за болнична помощ и домовете за медико-социални грижи




 (3) Информирането на пациента за насочването му към друго лечебно заведение по ал. 1, т. 2, букви "в" и "г" и за липсата на необходимост от диагностика и лечение в болнични условия по ал. 1, т. 2, буква "д" се извършват заедно с информиране на пациента и за неговото състояние от специалиста, извършил прегледа, което се документира в листа за преглед на пациента.




 (4) Екземпляр от листа за преглед на пациента се предоставя на пациента, а в случаите на насочване от център за спешна медицинска помощ – екземпляр се предоставя и на екипа на центъра, придружаващ пациента.
 (5) Плановата хоспитализация на пациентите се осъществява в  приемно - консултативния кабинет , както следва:

1. Плануваните предварително пациенти се приемат ежедневно, в т.ч. и в  почивните и празничните дни; 

2. За планово постъпващите пациенти на регистратурата на болницата се попълва  История на заболяването с необходимите паспортни данни и приемна диагноза;

3. Пациентите се хоспитализират независимо от адресната им регистрация;
4. Пациентите представят при постъпване талон-направление от лечебно заведение за извънболнична помощ, етапна епикриза, набор от клинични, параклинични и образни изследвания;

5. Пациентът се  термометрира  и се проверява за заразни заболявания и паразити.

6. Лекарят- специалист в приемно-консултативния кабинет на  КДБ има право на преценка и решение за приемане пациента за лечение;
7. Приемащият/ лекуващият лекар разяснява на разбираем език на пациента прилаганото лечение, възможните рискове и усложнения. В текущ порядък пациентът може да получава информация за хода на лечението и рехабилитацията.

8. Пациентът задължително подписва документ за информирано съгласие, в съответствие с изискванията на медицинските  стандарти, действащото законодателство, НРД. 

9. Всички пациенти за планов прием, преминават през приемния кабинет в консултативно-диагностичния блок и се настаняват в болнични стаи.
Чл.27а. (1) За организиране на плановия прием в „МБАЛ – Бургас” АД за оказване на болнична помощ, се поддържа листа за планов прием за всяко отделение.

(2) В листата по ал. 1 се включват всички подлежащи на хоспитализация лица с изключение на тези, които се нуждаят от незабавен прием в лечебното заведение.

(3)  Вписването на пациента в листата за планов прием се извършва при негово писмено съгласие за това, изразено, след като му бъде предоставена информация за възможните обичайни рискове от необходимите диагностични и лечебни дейности и алтернативи, за срока, в който ще бъде осъществена хоспитализацията, както и за възможността да се обърне за прием към друго лечебно заведение, сключило договор с НЗОК. Пациентът и болницата уговарят писмено начина за контакт и уведомяване помежду си.

(4)  Лицата, включени в листата по ал. 1, получават пореден номер и дата за хоспитализация.

(5)  Хоспитализацията на лицата се извършва при спазване последователността на поредните им номера.

(6)  При осъществяване хоспитализация на лицата по реда на ал. 5 или при отказ от хоспитализация поредността на останалите, включени в листата, се запазва.

(7)  Контактите с пациентите, включени в листата за планов прием се осъществяват посредством телефонно обаждане, писмено съобщение на посочен от пациента адрес, съобщение на електорнна поща;
Чл. 27б. (1) Срокът, за който може да бъде планиран приемът на здравноосигурените лица в „МБАЛ – Бургас”, извън тези, които се извършват незабавно, е не повече от два месеца и може да бъде удължен само:

1. по желание на пациента за отлагане на хоспитализацията, удостоверено писмено след информирането му за наличието или липсата на медицински риск от отлагането на планираните дейности;

2. по медицински показания, ако състоянието на пациента не позволява провеждане на планираните дейности или е необходимо достигане на определени показатели, изпълнение на определена терапевтична схема и други обстоятелства от медицински характер, налагащи отлагане на планираното лечение в болнични условия;

3. ако е настъпило подобрение в състоянието на пациента и е отпаднала необходимостта от клинична намеса в болнични условия в планирания срок.

(2) „МБАЛ – Бургас” АД публикува на достъпно място, в сайта  на ЛЗ актуална информация за листата за планов прием, в т.ч. за поредността на вписаните в нея пациенти и определените дати за приема. Публикуваната информация не съдържа лични данни на пациентите. 

(3) Длъжностни лица информират по уговорения начин по чл. 27а, ал. 3 и ал.7 записаните в листата пациенти и да потвърдят предстоящия прием в срок 2 дни преди планираната дата за приема.

(4) Здравноосигурените лица информират незабавно по уговорения начин по чл. 27а, ал. 3 лечебното заведение, в чиято листа за планов прием са вписани, ако са провели лечение на друго място или е отпаднала необходимостта от него.

(5) Когато  поради епидемична ситуация или друга внезапно възникнала обективна причина лечебното заведение не може да осигури в съответния медицински обоснован срок плановия прием на лице, насочено за хоспитализация по пакета от здравни дейности, от болницата незабавно информират за това пациента по уговорения начин по чл. 27а, ал. 3 и НЗОК.

(6) Организацията на листата за планов прием и редът за комуникация с пациентите по повод планираните медицински дейности се уреждат в правилника за устройството, дейността и вътрешния ред на лечебното заведение.

Чл. 27в. „МБАЛ – Бургас” АД  вписва в националната листа за планов прием пациентите, пожелали да бъдат планирани за прием, като публикуваната информация не включва лични данни на пациентите.

Чл. 27г.  (1) Планирането и обслужването на пациенти срещу заплащане, извън заплащането от НЗОК, не може да нарушава планирането и обслужването на задължително здравноосигурените лица по реда на този правилник.

(2) „МБАЛ – Бургас” АД планира необходимия им брой болнични легла за осигуряване достъпа на пациенти при сключени договори със застрахователи по чл. 85, ал. 2 от Закона за здравното осигуряване и други случаи на лечение на пациенти срещу заплащане, извън заплащането от НЗОК.

РАЗДЕЛ II.

ОРГАНИЗАЦИЯ НА ДИАГНОСТИЧНАТА, ЛЕЧЕБНАТА ДЕЙНОСТ И НА ГРИЖИТЕ ЗА ПАЦИЕНТИТЕ.

Чл. 28. (1) 


 Диагностичната, лечебната и рехабилитационната дейност, както и дейността по предоставяне на грижи за пациентите във всяко болнично отделение (клиника) и лаборатория се организират и осъществяват под ръководството на началника на съответното отделение или лабораторията, който е лекар (лекар по дентална медицина) с призната специалност, отговаряща на профила на отделението (клиниката) или лабораторията, и старша медицинска сестра (лаборант), която е бакалавър или магистър по специалността "Управление на здравните грижи".

(2) Медицинските и други специалисти, които осъществяват медицинска дейност, по отношение на всеки пациент се определят от ръководителя на лечебното заведение по предложение на началника на отделението (клиниката) или лабораторията и в съответствие с медицинския стандарт по специалността.

           (3) Длъжностните характеристики на работещите в "МБАЛ-БУРГАС" АД се утвърждават от ръководителя на лечебното заведение, по предложение на началника на отделението или лабораторията.

Чл.29. Изпълнителния директор  на "МБАЛ-БУРГАС" АД и главната медицинска сестра, в съответствие със стандартите за качество на оказваната медицинска помощ, на медицинската наука и добрата медицинска практика, отговарят за качеството на диагностично-лечебните дейности и тяхната своевременност. За целта те ползват консултативната помощ на създадените в болницата съвети и комисии.

Чл.30. (1) Медицинските дейности се осъществяват след изразено информирано съгласие от пациента.

          (2) При приема пациентът получава информация за служебно определения му от началника на отделението лекуващ лекар, който води случая и лекува, наблюдава и организира необходимите диагностични и лечебни дейности по отношение на пациента през цялото време на престоя му в лечебното заведение, а след назначаване на оперативна или друга интервенция или манипулация – за служебно определените му от лечебното заведение един или повече медицински специалисти, които ще ги изпълнят. Лекуващите лекари/медицинските специалисти за извършване на назначени оперативни и други интервенции или манипулации при пациентите се определят равнопоставено измежду всички медицински специалисти в съответната болнична структура/болнично лечебно заведение. Лекарите и медицинските специалисти се вписват в историята на заболяването на пациента.

(3) Пациент, настанен на лечение в стационарния блок на лечебно заведение, при който в хода на диагностиката и лечението се установи необходимост от определен обем спешна медицинска помощ, която не може да бъде осъществена в лечебното заведение, се превежда своевременно в друго лечебно заведение, което може да осъществи тази дейност.

          (4) Превеждането се извършва след осъществяване на контакт и получаване на съгласие за това от приемащото лечебно заведение.

          (5) Превеждащото лечебно заведение осигурява подходящ транспорт и съпровождащи пациента медицински специалисти в зависимост от състоянието и потребностите му.

           (6) Превеждащото лечебно заведение изготвя етапна епикриза, към която се прилагат всички медицински документи за извършените диагностични, консултативни и лечебни дейности.

(7) Когато пациентът е непълнолетен или е поставен под ограничено запрещение, за извършване на медицински дейности е необходимо освен неговото информирано съгласие и съгласието на негов родител или попечител.
(8) Когато пациентът е малолетен или недееспособен, информираното съгласие се изразява от негов родител или настойник, освен в случаите, предвидени със закон.
(9) В случаите, когато в родилно отделение постъпи малолетна или непълнолетна родилка, както и в случаите, когато има риск от изоставяне на дете на ниво родилно отделение/неонатологично отделение, организацията на дейностите по превенция на риска от изоставяне на такива деца, както и информационното осигуряване за малолетна или непълнолетна родилка се извършват съгласно „Вътрешните правила за организация на дейностите по прилагане на методическо ръководство за работа по превенция на изоставянето на деца на ниво родилен дом”. 
(10) При лица с психични разстройства и установена неспособност за изразяване на информирано съгласие то се изразява от лицата, определени по реда на чл. 162, ал. 3 от Закона за здравето.

Чл.31. (1) За получаване на информирано съгласие лекуващият лекар  уведомява пациента, съответно неговия родител, настойник или попечител:

1.Диагнозата и характера на заболяването;

2.Описание на целите и естеството на лечението, разумните алтернативи, очакваните резултати и прогнозата;

3.Потенциалните рискове, свързани с предлаганите диагностично-лечебни методи, включително страничните ефекти и нежеланите лекарствени реакции, болка и други неудобства;

4.Вероятността за благоприятно повлияване, риска за здравето при прилагане на други методи на лечение или при отказ от лечение.
(2) Медицинската информация по ал. 1 се предоставя на пациента, съответно на неговия родител, настойник или попечител, както и на лицата по чл. 162, ал. 3 от Закона за здравето своевременно и в подходящ обем и форма, даващи възможност за свобода на избора на лечение.

Чл. 32. (1) При хирургични интервенции, обща анестезия, инвазивни и други диагностични и терапевтични методи, информираното съгласие се предоставят в писмена форма.

(2) Дейностите по ал. 1 могат да бъдат извършвани в полза на здравето на пациента без писмено информирано съгласие само когато непосредствено е застрашен животът му и:

1.Физическото или психичното му състояние не позволяват изразяване на информирано съгласие;

2.Е невъзможно да се получи своевременно информирано съгласие от родител, настойник или попечител или от лицето по чл. 162, ал. 3 от Закона за здравето в случаите, когато законът го изисква.
(3) За лица с психични разстройства и установена неспособност за изразяване на информирано съгласие дейностите по ал. 1 могат да се извършват само след разрешение от комисията по медицинска етика и след вземане съгласието на законните им представители или от ръководителя на лечебното заведение, когато няма създадена комисия.

Чл. 33. (1) Пациентът, съответно негов родител, настойник или попечител или лицето по чл. 162, ал. 3 от Закона за здравето, може да откаже по всяко време предложената медицинска помощ или продължаването на започнатата медицинска дейност.
(2) Отказът по ал. 1 се удостоверява в медицинската документация с подписи на лицето.
(3) Ако пациентът, съответно негов родител, настойник или попечител или лицето по чл. 162, ал. 3 от Закона за здравето, не е в състояние или откаже да удостовери писмено отказа по ал. 1, това се удостоверява с подпис на лекуващия лекар и на свидетел.
(4) В случаите, когато по ал. 1 е налице отказ от родител, настойник или попечител и е застрашен животът на пациента, ръководителят на "МБАЛ-БУРГАС" АД може да вземе решение за осъществяване на животоспасяващо лечение.

Чл. 34. Медицинска помощ против волята на пациента може да бъде оказвана само в случаи, определени със закон, вкл. при необходимост от провеждане на животоспасяващи медицински процедури. 

Чл. 35. (1) Лекуващите лекари са длъжни да разясняват по подходящ начин на пациента и/или на неговите законни представители:

1.Здравословното му състояние и необходимостта от лечение;

2.Характерът на заболяването, по повод на което е потърсил здравна помощ, както и вероятния изход от заболяването и неговото лечение;

3.Планираните профилактични, диагностични, лечебни и рехабилитационни дейности, както и рисковете, свързани с тях;

4.Диагностичните и терапевтичните алтернативи;

5.Името, длъжността и специалността на лицата, които участват в диагностично-лечебния процес.

(2) Достъпът на пациента до здравната информация по ал. 1, т. 2 и 3 може да бъде ограничен при писмен отказ от негова страна.

(3) Пациентът трябва да бъде информиран с изискванията на  вътрешния ред в болницата, които се отнасят до него от приемащите го лекар и медицинска сестра.

Чл. 36. Пациентите, след приемането им на лечение са длъжни: 

1.Да носят със себе си лични документи, както и свои лични вещи, принадлежности и прибори;

2.Да бъдат запознати с режима и правилата за вътрешния ред в отделението и в болницата, които се отнасят до тях;

3.Да предават на съхранение лични вещи и дрехи в гардеробите на Консултативно диагностичен блок, а пари и ценности - в касата срещу документ;

4.Да се грижат за собственото си здраве;

5.Да съдействат на лекуващите лекари и останалия медицински и помощен персонал за своевременното провеждане на изследванията, лечебните и рехабилитационни услуги и на общите медицински грижи; 

6.Да се отнасят с необходимото уважение и внимание към персонала; 

7 Да съблюдават правата на другите пациенти, да не увреждат здравето им; 

8.Да спазват вътрешния ред и режима;

9.Да обезщетят болницата за виновно причинени щети, доказани по съответния ред. 

Чл.37. В случаите, когато диагностичните и лечебни възможности на отделението, в което се намира пациентът, са изчерпани, а състоянието му налага прилагане на други методи и средства за диагностика и лечение, пациентът може да бъде преместен в друго отделение или изпратен в друго лечебно заведение с негово съгласие. На пациента или на неговия представител се обяснява причината за преместването. 

Чл. 38.  "МБАЛ-БУРГАС" АД осигурява непрекъснато 24-часово изпълнение на лечебната дейност по медицински специалности, съгласно разрешението за дейност, включително и на медицинска помощ при спешни състояния. 
Чл.39.(1) По време на своя престой в „МБАЛ – Бургас” АД, здравноосигурените лица имат право срещу заплащане да получат допълнително поискани услуги, включващи:

1. подобрени битови условия – самостоятелна стая, в цената на която се включват всички допълнителни битови условия, със или без придружител по желание на пациента;

2. допълнително обслужване, свързано с престоя на пациента в лечебното заведение, извън осигурените здравни и общи грижи – самостоятелен сестрински пост, допълнителен помощен персонал, меню за хранене по избор, съобразено със съответния лечебно-диетичен режим; 

3. избор на лекар или екип от медицински специалисти.

(2) Лечебното заведение има право да предостави срещу заплащане допълнително поискани услуги, свързани с подобрени битови условия, само в случаите, когато болничните стаи не разполагат с еднакви битови условия и са налице свободни стаи, предоставящи възможности за избор.

(3) Лечебното заведение има право да предостави срещу заплащане допълнително поискани услуги, свързани с осигуряване на допълнителен помощен персонал, само в случай че са осигурили необходимите общи грижи за пациентите и поисканите услуги се различават от тях.

(4) Не се допуска заплащане като допълнително поискана услуга за придружител на дете до 7 години, както и на придружител на дете до 18 години при необходимост от осигуряване на допълнителни грижи, които лечебното заведение не е в състояние да осигури.

(5) Не се допуска заплащане като допълнително поискана услуга за придружител на лице с увреждане, което не може да се обслужва самостоятелно и има необходимост от осигуряване на допълнителни грижи, които лечебното заведение не е в състояние да осигури.

(6) Избор на лекар или екип от медицински специалисти може да се заяви от пациента само след като той е запознат със служебно определените му по реда на чл. 21, ал. 6 от Наредба № 49 от 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи (обн., ДВ, бр. 83 от 2010 г.; изм. и доп., бр. 92 от 2010 г., бр. 53 от 2011 г.; Решение № 15323 на ВАС от 2011 г. по адм. д. № 14078 от 2010 г. – бр. 15 от 2012 г.; изм. и доп., бр. 32 от 2012 г. и Решение № 16747 на ВАС от 2013 г. по адм. д. № 10023 от 2013 г. – бр. 37 от 2014 г.) лекуващ лекар, съответно медицински специалисти за извършване на назначени оперативни или други интервенции или манипулации.

 (7) Допълнително поисканите услуги по чл. 39, ал. 1, т. 1 и 2 се заявяват писмено от пациента, който декларира, че е направил своя избор след представяне на ценоразписа на услугите.
 (8)чл.39, ал. 1, т. 3


 Допълнително поисканите услуги по  се заявяват писмено от пациента, който попълва заявление по образец съгласно приложението.Заявлението задължително се подписва от пациента. Допълнително поисканите услуги са:
1. подобрени битови условия - самостоятелна стая, в цената на която се включват всички допълнителни битови условия, със или без придружител по желание на пациента;
2.  допълнително обслужване, свързано с престоя на пациента в лечебното заведение, извън осигурените здравни и общи грижи - самостоятелен сестрински пост, допълнителен помощен персонал, меню за хранене по избор, съобразено със съответния лечебно-диетичен режим;
(9)  „МБАЛ – Бургас” АД води електронен дневник на заявленията за допълнителна услуга - избор на лекар или екип. В електронния дневник задължително се вписват: трите имена, номерът на личната карта на пациента и на неговия представител, подписал заявлението; клиничната пътека/амбулаторната процедура, по която се извършва хоспитализацията на пациента, избраният от пациента или от неговия представител лекар/екип; цената на избора; датата на направения избор; данни за изпълнението/неизпълнението на поисканата допълнителна услуга.За малолетните, непълнолетните, поставените под пълно или ограничено запрещение лица, както и за лицата с психични разстройства и установена неспособност за изразяване на информирано съгласие изборът се извършва от лицата, посочени съответно в чл. 87, ал. 2, 4 - 7 от Закона за здравето. а лицата, чието физическо или психично състояние не позволява да извършват избор, извън случаите по чл. 89 от Закона за здравето и ал. 4 изборът може да бъде извършен от пълнолетен и дееспособен член на семейството.

(10) След разглеждане на заявлението избраният лекар, съответно ръководителят на екипа, уведомява пациента за възможността да бъде изпълнено искането. 

 (11 ) В края на всяко тримесечие „МБАЛ – Бургас” АД изпраща в РЗИ информацията от електронния си дневник за извършения от пациентите избор на лекари/екипи.
(12)


 Избор на лекар/екип се допуска за извършване на конкретна интервенция, манипулация или друга специфична част от диагностично-лечебния процес по съответната клинична пътека/амбулаторна процедура, посочена от пациента.

 (13) Не се допуска извършването на избор на лекар/екип:

1.  който да лекува и наблюдава пациента за цялото време на престоя му в лечебното заведение, в т.ч. на служебно определения от лечебното заведение лекуващ лекар на пациента;

2.  когато лекарят/екипът е само един, съгласно утвърдения график в лечебното заведение/структурата;

3. след осъществяване на конкретната интервенция или специфичната част от диагностично-лечебния процес;

4.  в условията на спешност;

5.  когато медицинските специалисти от екипа са определени служебно от лечебното заведение да извършат назначени на пациента оперативни или други интервенции или манипулации.
(14)ал 13, т. 5


 Информацията по  в частта й относно цените за избор на лекар/екип задължително съдържа и максималните цени за този избор, определени с Наредбата за осъществяване правото на достъп до медицинска помощ

(15) При заявено извършване на избор на пациента се предоставя информация за лекарите/екипите, работещи в лечебното заведение, както и за техния график на работа.
(16) Лечебните заведения определят цената за избор на лекар/екип за конкретна дейност по ал.12,  като цената за избор на лекар не може да надхвърля 500 лв., а за избор на екип - 900 лв.

(17)  Не е допустимо определянето на различни цени за избор на лекар/екип в зависимост от сложността и/или продължителността на манипулацията, интервенцията/дейността, която ще бъде извършена на пациента, както и от заеманата длъжност, в т.ч. академичната длъжност, трудовия стаж и научната степен на лекаря/лекарите от екипа.

 (18) При поискване на пациентите се осигурява възможността да заплатят допълнително поисканите услуги по банков път в рамките на престоя си в заведението.

 (19) Пациентът и неговите роднини не могат да извършват дарение на лечебното заведение за болнична помощ, оказващо медицинската помощ на лицето, и на свързани на лечебното заведение лица по смисъла на Търговския закон в рамките на един месец, предхождащ деня на хоспитализацията, и по време на провеждания диагностично-лечебен процес до приключването му с последния планиран контролен преглед.
(20)  Избор на лекар или екип от медицински специалисти може да се заяви от пациента само след като той е запознат със служебно определените му по реда на чл. 21, ал. 6 от Наредба № 49 от 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи лекуващ лекар, съответно медицински специалисти за извършване на назначени оперативни или други интервенции или манипулации.

РАЗДЕЛ III.
ОРГАНИЗАЦИЯ НА ДЕЙНОСТИТЕ ПО ИЗПИСВАНЕ НА ПАЦИНТИ В  "МБАЛ-БУРГАС" АД  .

Чл. 40. (1) В деня на изписването на пациент от „МБАЛ – Бургас” АД се издава епикриза в три екземпляра - за пациента, за изписващото лечебно заведение и за лечебното заведение за първична извънболнична помощ, където лицето е регистрирано. В случай, че в деня на изписването лечебното заведение все още не разполага с резултатите от извършени при пациента изследвания, които трябва да бъдат посочени в епикризата, по изключение епикризата може да бъде издадена до една седмица от деня на изписването на пациента.

             (2) В случаите по чл. 24 от Наредбата за осъществяване правото на достъп до медицинска помощ към съпътстващата пациента медицинска документация задължително се прилага и екземпляр от епикризата за нуждите на приемащото лечебно заведение.


(3) При необходимост от активно наблюдение или продължаване на лечението на пациента в амбулаторни (домашни) условия, това следва изрично да се запише в епикризата.

Чл. 41. В деня на изписване на бацилоносител по служебен път се изпраща известие до РЗИ, на чиято територия е настоящият адрес на лицето.

Чл. 42. При изписване на пациент, който не е навършил 18 години или е поставен под запрещение, той се предава на неговия законен представител. 

Чл. 43. (1) При изписване на пациент, чието състояние налага придружител, същият се предава на близките му. 

             (2) При липса на близки, при невъзможност да се осъществи контакт с тях или при изразено от тях несъгласие да приемат изписваното лице лечебното заведение информира съответната дирекция "Социално подпомагане" за необходимостта от осигуряване на пациента на подходяща социална услуга по реда на Закона за социалното подпомагане.

           (3) В случаите по ал. 2 пациентът се предава на служител от съответната дирекция "Социално подпомагане" или на служител на съответната социална услуга.

РАЗДЕЛ IV.
ОРГАНИЗАЦИЯ ПО ПРЕДАВАНЕ ТРУПА НА ПОЧИНАЛ ПАЦИЕНТ.

Чл. 44. (1) Трупът на починал пациент престоява в болничната стая/стаята за хронично болни два часа, като се полагат грижи за запазване на външния му вид.


(2) След изтичане на периода, посочен в ал. 1, трупът се изпраща в патологоанатомично отделение заедно с "История на заболяването" и епикриза.

Чл. 45. (1) Лекарят, констатирал смъртта, попълва и изпраща "Съобщение за смърт", съответно "Свидетелство за перинатална смърт" в три екземпляра, при спазване на изискванията на Наредба № 14 от 2004 г. за медицинските критерии и реда на установяване на смърт (ДВ, бр. 39 от 2004 г., изм., бр. 32 от 2013 г.).

            (2) Съобщението за смърт по ал. 1 се изпраща незабавно на длъжностното лице по гражданското състояние в общината, на чиято територия е лечебното заведение.

Чл. 46. (1) Трупът се предава на близките от оторизиран служител в секционна зала след представяне на акт за смърт издаден от служба “Гражданско състояние” в съответното кметство, заедно с един екземпляр от епикризата. Не се разрешава предаване на трупа от отделението където е починал.


(2) Редът за предаване на труповете се определя със заповед уреждаща правилата по предаване трупа на починал пациент издадена от ръководителя на лечебното заведение.


(3) В случаите, когато има починал пациент в стационара на „МБАЛ-Бургас” АД, делнични дни след 16.00 часа, както и в почивните дни, дежурният лекар/терапевт в Спешно отделение дава становище за освобождаване от аутопсия. Същото се отразява в ИЗ, като се отбелязват дата, час, името и подпис на дежурния лекар/терапевт.

Становището трябва да се предшества от проверка на цялостната медицинска документация и следните необходими документи в ЛИЗ за това, а именно:

1. Правилно попълнено „Съобщение за смърт”.

2. Подписана молба от близките за освобождаване от аутопсия.

3. Декларация с име и подпис на дежурния лекар/или началник отделение, с мнение за освобождаване или не от аутопсия, както и наличието на диференцирано-диагностични проблеми или тяхното отсъствие.

След като са попълнени всички необходими документи за освобождаване от аутопсия и е отразено положително становище от страна на дежурния лекар-терапевт в ИЗ, трупът  се предава на близките от служител на патоанатомично отделение.
Заповедта за освобождаване от аутопсия се издава и подписва от изпълнителния директор, в първия работен ден, последващ почивните.

Забранява се предаване на труп на починал пациент на близките без да са попълнени изрядно всички необходими документи за това.

ГЛАВА ПЕТА.

ВЪТРЕШЕН РЕД В "МБАЛ-БУРГАС" АД

Чл. 47. (1) Вътрешният ред в "МБАЛ-БУРГАС" АД се урежда с правилника за устройството, дейността и вътрешния ред на заведението, който се утвърждава от ръководителя на лечебното заведение.


(2) Организацията за недопускане и ранно откриване на вътреболнични инфекции, както и мерките за ограничаване се извършват при спазване на Наредба № 2 от 2005 г. за организацията на профилактиката и контрола на вътреболничните инфекции, издадена от министъра на здравеопазването и утвърдения медицински стандарт по превенция  и контрол на вътреболничните инфекции.

Чл. 48. (1) Стерилизацията на операционно бельо, инструментариум, превързочни материали, пособия за инвазивна диагностика и посуда за хранене се извършва при спазване на  утвърдения медицински стандарт по превенция и контрол на вътреболничните инфекции.


(2) Методите и средствата за текуща и крайна дезинфекция, както и редът за осъществяване на правилата за асептика и антисептика се определят с утвърдения медицински стандарт попревенция и контрол на вътреболничните инфекции. 

Чл. 49. Със заповед на ръководителя на лечебното заведение задължително се определят:


1.Ред за изписване на лекарства, тяхното съхраняване и раздаване на пациентите, както и начин за водене на съответната документация; 


2.Ред и начин за организиране и провеждане на храненето на пациентите, лекуващи се в стационарни условия;


3.Правила за движението на медицинския и на административния документооборот.


4.Правилник за ВБИ и дезинфекционна програма на лечебното заведение. 

Чл. 50. (1) Дневният режим в стационара е:  06.00 ч. - ставане от сън;     06.00 ч. – 06.30 ч.- личен тоалет;   6.30 ч. – 07.30 ч.- изследвания и манипулации;  07.30 ч. – 08.00 ч. - закуска; 08.00 ч. – 08.30 ч.- подготовка за визитация;  08.30 ч. – 10.00 ч. - визитация; 10.00 ч. – 12.00 ч.- изследвания и консултации; 12.00 ч. – 13.00 ч. - обяд;  13.00 ч. – 14.00 ч.- лично време; 14.00 ч. – 16.00 ч.- следобедна почивка; 16.00 ч. – 17.00 ч. - следобедна визитация; 17.00 ч. – 18.00 ч.- следобедни манипулации;  18.00 ч. – 19.00 ч.- вечеря;  19.00 ч. – 20.00 ч.
- лично  време; 20.00 ч. – 21.30 ч. - вечерна визитация; 22.00 ч. – 06.00 ч.- нощна почивка.  

(2) Дневния режим в детските отделения е съобразен с особеностите на детската възраст.

(3) Осветлението в стаите се гаси от 22.00 ч. до 06.00 часа.

Чл. 51. (1) Свиждания на болните с външни посетители са разрешени всеки ден между 17·00 ч. – 18.00 ч., ако няма забрана по повод конкретна епидемиологична обстановка. 

(2) За лежащо болните свижданията се провеждат в болничните стаи, а за болните в движение - в парка или в приемната на отделението. 

(3) С разрешение на началника на отделението свиждане може да се разреши и в друго удобно време, без да се пречи на лечебната дейност. 

(4) Сведения за болните се получават по определен ред от началника на отделението, лекуващия лекар или упълномощено длъжностно лице. 
Чл. 52. Постъпилият в отделението пациент е длъжен.
(1)Да поддържа в ред леглото и нощното шкафче;
(2)Да спазва забраната за употреба на алкохол и наркотици в района на болницата;
(3)Да не внася и съхранява бързо развалящи се хранителни продукти;

(4)Да поддържа чистота и ред в сервизните помещения на отделението;

(5) Да спазва определеният му личен лечебен режим, хранителна диета и предписанията на лекуващия лекар; 

(6) Да спазва дневния режим, вътрешния ред и указанията на дежурния персонал в отделението. 

Чл. 53. Работещите в болницата се задължават:

1.Да спазват правилата за вътрешния ред;

2.Да проявяват колегиалност помежду си, както и висока култура във взаимоотношенията си с пациентите;
3.Да пазят медицинската тайна освен в предвидените от закона случаи.

4.Да са лоялни към болницата и да не допускат действия водещи до уронване авторитета и интересите на болницата.

5.Да не употребяват алкохол и наркотични средства в работно време.
Чл. 54. Задължение на лекаря и средния медицински персонал при изпълнение на дежурствата в болницата:


(1) Да се явяват своевременно на дежурство по определения им график. При невъзможност за явяване на дежурство поради заболяване или друга уважителна причина, своевременно да уведомява прекия ръководител.
(2) През време на дежурството лекарят оказва медицинска помощ на потърсилите такива и замества при нужда отсъстващия дежурен от сходна специалност.

Чл. 55. Свикване на Лечебно-контролната комисия /ЛКК/:


(1) ЛКК се оглавява от зам. директора, а при отсъствие от зам.председателя на комисията.


(2) ЛКК се свиква по всяко време от началник отделението или негов заместник при тежко болни в отделенията, когато има трудности при определяне  на   диагнозата, терапевтичното поведение, евентуално необходимостта от консултации извън рамките на здравното заведение, както и за разглеждане случаите на починали болни след оформяне на етапна епикриза.

ГЛАВА ШЕСТА.

Организация на учебната и научна дейност

 Чл. 56. (1) .„МБАЛ – Бургас” АД  могат да се провеждат следните учебни дейности по договор с висши медицински училища:
1.  практическо обучение на студенти по направление „Здравни грижи”;
2.  следдипломно обучение на лекари и медицински специалисти по здравни грижи, в т.ч. провеждане на практическо обучение на лекари специализанти и продължителна квалификация;

(2) В „МБАЛ – Бургас” АД може да се извършва обучение на студенти и специализанти от други висши училища съгласно действащото законодателство;
Чл. 57. Правото за извършването на дейностите по тази глава болницата придобива след:

1. получаване на положителна акредитационна оценка по изискванията на чл. 86 до чл. 89 на Закона за лечебните заведения и  Заповед на Министъра на здравеопазването.

2. сключен договор за провеждане на учебна дейност между Изп. директор на „МБАЛ – Бургас” АД  като изпълнител и съответните учебно-научни звена (висши училища) като възложители.

Чл. 58. Изпълнението на дейностите по тази глава  се регламентира в договорите с възложителите и трябва да отговаря на условията и реда, определени в Наредба на Министъра на здравеопазването по изискванията на чл. 93 от Закона за лечебните заведения.

Чл. 59. Обучението на студентите и специализанти се провежда в съответствие с учебните програми за провеждане на практическо обучение или стаж на студенти по специалностите и специализанти.
Чл. 60. При провеждане на учебната дейност в „МБАЛ – Бургас” АД се изпълняват държавните изисквания за придобиване на висше образование по медицински специалности и/или изискванията за следдипломно обучение по ЗЛЗ;

Чл. 61. Ръководството на „МБАЛ – Бургас” АД осигурява условия за спазване на педагогическите права и свободи на специалистите, провеждащи обучението на студенти и/или специализанти в лечебното заведение.

Чл. 62. Обучението на студентите и специализантите се извършва съобразно ежегодно подновявани договори с висшите медицински училища и колежи.
Чл. 63. Практическото обучение на лекари специализанти в „МБАЛ – Бургас” АД е с пълна ежедневна продължителност, съобразно характера на дейностите по съответната специалност.
Чл. 64. Обучението се извършва с личното участие на специализанта, който носи отговорност за извършваната от него дейност и съответно получава възнаграждение за нея в размера, определен в индивидуалния договор, сключен между висшето училище, „МБАЛ – Бургас” АД  и специализанта.

Чл. 65. При изготвяне на договора „МБАЛ – Бургас” АД дава становище относно условията за провеждане на практическото обучение, касаещи:
1. мястото и продължителността на провеждане на практическото обучение за придобиване на специалност съобразно учебната програма, която е неразделна част от договора;

2. пълната ежедневна продължителност на практическото обучение съобразно характера на дейностите по съответната специалност при спазване на изискванията на глава седма от Кодекса на труда и в съответствие с установеното разпределение на работното време във вътрешните правила на 

3. размера на получаваното възнаграждение за извършена лечебно-диагностична дейност и/или медицински и здравни грижи за специализантите срещу заплащане;

4. начина на документиране и контрол на присъствието на специализанта в „МБАЛ – Бургас” АД ;

5. условията и реда за получаване на допълнително възнаграждение от паричните средства на лечебното заведение, включително и от дейността му по договор с Националната здравноосигурителна каса и от избор на екип от медицински специалисти, в съответствие с установеното във вътрешните правила на лечебното заведение за формиране на възнагражденията на работещите в него;

6. условията и реда за ползване на платен годишен отпуск от специализанта в размер не по-малък от 20 и не по-голям от 30 работни дни, отпуск при временна неработоспособност, отпуск поради бременност, раждане и осиновяване и отпуск за отглеждане на дете до двегодишна възраст при спазване на изискванията на глава осма от Кодекса на труда и в съответствие с установеното във вътрешните правила за ползване на отпуските на „МБАЛ – Бургас” АД;

Чл. 66. (1) Изп. директор на „МБАЛ – Бургас” АД  определя за ръководител на специализанта лице с призната специалност и трудов стаж по нея не по-малко от 5 години. Ръководителят може да бъде определен и по искане на специализанта.
(2) Ръководителят на специализанта:

1. изработва индивидуален учебен план за обучение в срок до един месец от сключването на договора, който се утвърждава от Управителя на „МБАЛ – Бургас” АД    и се изпраща във висшето училище, където е записан специализантът;

2. участва при възможност в провеждането на колоквиумите;

3. контролира и съдейства за изпълнението на изискваните по учебната програма практически дейности (изследвания, операции, манипулации и др.);

4. изготвя атестат за практическата дейност, реализирана по време на обучението и изпълнението на индивидуалния учебен план.

(3) Един ръководител на специализация в „МБАЛ – Бургас” АД  може да обучава не повече от трима специализанти.

Чл. 67. (1) Студентите/специализантите наблюдават/участват в лечебно–диагностичния процес, присъстват на провежданите визитации, колегиуми, семинари, клинико-лабораторни, клинико-анатомични срещи и други.
(2) Под ръководството на визитиращият лекар/визитиращата сестра, нач. отделението/старшата мед.сестра могат да извършват медицински манипулации след съгласието на пациентите.
(3) За организацията на тяхната дейност отговаря лично началникът на съответното отделение и старшата медицинска сестра.
Чл. 68. „МБАЛ – Бургас” АД  притежава научни продукти, които могат да се използват за целите на клинично-образователния процес със студенти и специализанти.
Чл. 69. „МБАЛ – Бургас” АД  осъществява научна дейност чрез:
· публикации и статии в медицинската периодика;

· участие с доклади, постери и присъствие в научни форуми: Национални симпозиуми и конференции и други форуми;

· въвеждане на нови диагностични и инвазивни методи, клинично изпитване на лекарствени средства.
Чл. 70. С цел подобряване на лечебно-консултативната дейност ежемесечно да се свикват клинични обсъждания, на които се обсъждат по-трудните за диагностициране случаи.
Чл. 71. (1) С цел гарантиране на качеството на провежданата учебна и научна дейност в „МБАЛ – Бургас” АД  се поддържа Система за осигуряване и поддържане на качеството на обучението (СОПКО), устройството, дейността и управлението на която се урежда в отделен правилник, утвърден от Управителя на болницата.
(2) Вътрешната система за оценяване, поддържане и развитие на качеството на обучението за придобиване на специалност в системата на здравеопазването включва:

а) разработване на вътрешни правила, с които се регламентират присъствието, правата и задълженията на студентите, специализантите, на ръководителите на обучението и на други участници в процеса на обучение;

б) периодичен анализ и обновяване на учебната документация, като се взема предвид мнението на студентите и специализантите;

в) огласяване на резултатите от проведени вътрешни и външни одити във връзка с обучението;

г) организиране на дейности за поддържане и повишаване квалификацията на преподавателите и на ръководителите на специализантите;

д) провеждане на анкета сред студентите и специализантите най-малко веднъж годишно;

е) анализ на успеваемостта на държавен изпит на студентите и специализантите, обучавани в „МБАЛ – Бургас” АД  ;

ж) периодичен анализ на резултатите от участието на студента или специализанта в изпълнението на предвидените в учебната програма операции, манипулации, изследвания и други практически дейности;

з) провеждане на анкети сред персонала на структурите, в които се провежда практическото обучение (включващ лекари, медицински сестри и др.) най-малко веднъж годишно.
(3) Системата за поддържане на качеството на обучението в „МБАЛ – Бургас” АД , начинът й на функциониране, както и редът за проучване на мнението на специализантите и начинът на оповестяване на резултатите от него се съгласува с висшето училище, провеждащо обучението.

Чл. 72. (1) Обучението по чл. 29 от Наредба №1/22.01.2015г. се осъществява от преподаватели - лекари и медицински специалисти, които имат сключен основен трудов договор с „МБАЛ – Бургас” АД и са определени със Заповед на Изп. директор на „МБАЛ – Бургас” АД за осъществяване на преподавателска дейност.
(2) Изключение по предходната алинея се допуска само след решение на Комисията по качество на обучението и акредитация, съгласувано с Изп. директор на болницата.
(3) Организацията, управлението и контрола на дейността на преподавателите по осъществяването на обучението в Болницата се извършва от Управителя или изрично упълномощено от него лице.
Чл. 73. (1) Специалистите, провеждащи обучението на студенти и/или специализанти в лечебното заведение имат право на академична свобода при извършване на учебно-преподавателска дейност, в съответствие с разпоредбите на Закона висшето образование.
(2) Академичната свобода се изразява в свобода на преподаването, свобода на провеждането на научни изследвания, свобода на творческите изяви и свобода на обучението.
(3) Академичните права и свободи не могат да бъдат нарушени чрез осъществяване на дейност, накърняваща конституционалните права на преподавателския състав, свързани с раса, народност, етническа принадлежност, произход, религия, убеждение, политическа принадлежност.
Чл. 74. Във връзка извършването на учебно-преподавателската и научно-изследователска дейност на тези специалисти се осигурява служебен отпуск за посещаването на научни форуми.
Чл. 75. На специалистите се осигурява свободен достъп до пациенти и документация, които са необходими за практическото обучение на студентите и специализантите и за научно-изследователската дейност.
Чл. 76. Специалистите имат право да ползват оборудването и апаратурата на болницата за учебно-преподавателската и научно-изследователската си дейност.
Чл. 77. Специалистите имат право да правят предложения за оптимизиране на организацията на работата, така че да се осигури гладко протичане на диагностично-лечебната, учебно-преподавателската и научно-изследователската дейност.
Чл. 78. (1) Началниците на болничните структури, определени за база за обучение на студенти и специализанти носят пряка отговорност за правилното планиране, организиране и провеждане на обучението в структурите и контрола върху спазването на правата на задълженията на преподавателския състав, студентите и специализантите.
(2) Дейността на лицата по ал.1 се подпомагат от структурни отговорници по качество на обучението и акредитация, предложени от тях и утвърдени от Управителя на лечебното заведение.
Преходни и заключителни разпоредби

§1. Настоящият Правилник се издава на основание 
чл. 19, ал. 1, чл., 22, чл. 47, ал. 1, т. 2 от Закона за лечебните заведения, чл. 31, ал.1 от Наредба № 49 от 18 октомври 2010 г.за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи, изм. и доп. ДВ. бр.22 от 22 Март 2016г. и утвърдените медицински стандарти, по които лечебното завадение има разрешение за осъществяване на лечебна дейност;
§ 2. За нарушения на изискванията на този Правилник работещите в „МБАЛ-Бургас”  АД – гр.Бургас носят дисциплинарна,  имуществена  и друг вид отговорност, предвидена в нормативните актове.


§ 3. Настоящият Правилник за устройството, дейността и вътрешния ред на „МБАЛ-Бургас” АД е приет на заседание на Съвета на директорите на 31.03.2016 г. и влиза  сила от 22.04.2016 г.

